Ir-Regolament tal-Kummissjoni (KEE) Nru 2785/98
tat-22 ta’ Diċembru 1998
dwar il-modifikazzjoni tal-perjodu ta’ awtorizzazzjonijiet ta’ addittivi li għalihom jirreferi l-Artikolu 9e(3) tad-Direttiva tal-Kunsill 70/524/KEE
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar l-additivi fl-għalf [1], kif l-aħħar emendata bid-Direttiva tal-Kummissjoni 98/19/KE [2], u b’mod partikolari l-Artikoli 9j u 3 tagħha,
Billi d-Direttiva 70/524/KEE tipprovdi li addittivi ġodda jew l-użi ta’ addittivi jista’ jiġi awtorizzat, fil-waqt li jingħata kont ta’ l-avvanzi fl-għerf xjentifiku u tekniku;
Billi awtorizzazzjoni provviżorja ta’ addittivi ġodda jew l-użu ta’ addittivi tista’ tingħata għal perjodu ta’ ħames snin, jekk, fil-livell permess fil-għalf, ma jkollhomx effett ħażin fuq is-saħħa tal-bniedmin u ta’ l-annimali, jew ta’ l-ambjent, lanqas li jagħmlu ħsara lill-konsumatur billi jbiddlu l-karatteristiċi tal-prodott tal-bhejjem, jekk il-presenza tagħhom fil-għalf tista’ tiġi kontrollata, u jkun raġonevoli li wieħed jassumi, minħabba r-riżultati disponibbli, li jkollhom effett favorevoli fuq il-karatteristiċi ta’ dak il-għalf jew fuq il-produzzjoni tal-bhejjem meta inkorporati f’dak il-għalf;
Billi r-riċerka fl-addittivi differenti li għalihom jirreferi l-Artikolu 9e(3) tad-Direttiva70/524/KEE li tkun tista’ tiġi provviżorjament awtorizzata fil-livell nazzjonali sat-30 ta’ Novembru 1998 għadha ma nntemmitx; billi, għalhekk il-perjodu ta’ awtorizzazzjoni ta’ dawn is-sustanzi għandu jkun imtawwal fil-waqt li jagħti kont illi l-perijodu ta’ awtorizzazzjoni provviżorja ta’ dawn l-addittivi ma jistax jeċċedi l-ħames snin;
Billi l-Kummissjoni konsultat mal-Kumitat Xjentifiku tat-tmigħ ta’ l-annimali dwar l-awtorizzazzjoni tal-mikro-organiżmi inklużi fl-Anness li jinsab mar-Regolament preżenti; billi dan il-Kumitat ta l-opinjoni b’mod partikolari fir-rigward tas-sigurezza ta’ dawn l-addittivi;
Billi l-miżuri previsti f’dan ir-Regolament huma skond l-opinjoni tal-Kumitat Permanenti għall-Għalf,
ADOTTAT DAN IR-REGOLAMENT:
Artikolu 1
L-addittivi li għalihom jirreferi l-Anness li jinsab ma’ dan ir-Regolament jistgħu jiġu awtorizzati skond id-Direttiva 70/524/KEE taħt il-kundizzjonijiet imniżżla f’dan l-Anness.
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta’ Diċembru 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ Diċembru 1998.